Éyə Ǹtondôbə a kɔ́bɔ̄ ná: Kələ́ kus émvaŋ ó tɔb bənyiá bodo mvíē yā ńnam ai mvindí bod á zāŋ bəfada. 2Ó kwi ḿfág yā ndoŋ Ben Hinom e nə á mə̄nyíí mə́ ḿbɛ́ Bífúsá á hálā ńgɔ wǎyi yédan ńkɔ́bɔ mǎyi wa kad. 3Wayi kɔ́bɔ̄ nâ: Vógólán ebúg Ńtondôbə, mína miǹkúkúmá yā Yúda mína bǒd yā Yērúzalɛm. Éyə a kɔ́bɔ̄ ná Ǹtondôbə Sabaod, Zambá Ísraɛ̂l: Ma nyɔ́ māzu ai amalá é vóm hí ná. É mod ósə ǎ yī dɔ́ wóg, məlɔ́ mâyi nyé sog ai fwé tě ! 4Amú bə́ ngádzoge ma, bə́ və̄ŋán ábódā sí di akyaí étām, bə́ ngátum bəzambá bə̄fə́ ótū étēde bə́zāmbá yā bá ndzí kig tám yəm, tɔ bɔ́ bə́bēn, tɔ běsīá bábán, tɔ miǹkúkúmá yā Yúda. Bə́ ngádzálā ábódā sí dī ai məkǐ míḿfúfúb mí bod. 5Amú bə́ ngálóŋ bitɔbɔgɔ ású Baal, nə́ bə́ tum bɔ́n bábán á ndóan, bə́ bum bɔ́ mīḿkpə́l ású Baal; édílī tē ma ndzí kig dɔ́ bénde tɔ eyɔŋ, ma ndzí kig dɔ́ fālā ânyu, ngə́ á tsǒtsōg kīg dɔ́. 6Asú tē məlú mâzu, Ǹtondôbə énye a kɔ́bɔ, émá bâyǐ kīg fə lóē é vóm hí naa: “Tafeth”, ngə́ kig nâ: “ndoŋ Ben Hinom”, hə nâ: “Ndoŋ Ewê bodo”. 7É vóm hí, mayi dzáā politíg yǎ Yúda ai ényí yǎ Yērúzalɛm, ású ábódē sí dī; mayi bɔ̌ naa bə́ mān wêban ai okəŋ bítá á mís míńzízíŋ myábán ai á mɔ́ mə́ é é bod báhəle bɔ́ ai enyiŋ; mim̀bim myábán mayi myá bɔ̌ bīdí ánɔ̌n yā yób ai tsíd yā məfan. 8Mayi vəŋan tísɔn tě dzóm ekɔ wɔ̌ŋ ai ewê lóe, ǹlodo zenə́ ásə a yi laŋǎn ányu á yô, ǎ ngasəgəzə bitúl éyɔŋ a yén ábīm ábuí mə́və́ŋ tē. 9Mayi bɔ̌ naa bə́ di miǹson mí bɔ́n bábán ai émí bəngɔn bábán: bâyi dían bɔ́ a bɔ́ á zāŋ wɔ̌ŋ ai míńdzūg yā mīńzīzíŋ myábán ai ébá bə́sə̄ báhəle bɔ́ ai enyiŋ báyī bɔ́ kūb á nyɔ́l. 1OWayi bwé émvaŋ dzí á mís mə́ é bod báyi wa kə́ lə́de, 11wayi bɔ́ kǎd naa: Ǹtondôbə Zabaod a kɔ́bɔ̄ nâ: mayi bwé áyɔŋ dí ai é tísɔn nyí anə́ bábwē émvaŋ ḿme məmvié, édzí bá sə́ kīg fə dzǎm bǎd kom. Bâyi dzəb á Tafeth ai ńdzə́māná afólā yə̄ ádzə̌b mim̀bim. 12Éyə mǎyi bɔ ábódā sí dí nálā, Ǹtondôbə énye a kɔ́bɔ, ḿbámāná ai bǒd yā étē. Mayi bɔ̌ naa á fūlán ai Tafeth.